आईएस से जुड़ने की कोशिश में नौ नाबालिग कश्मीरी गिरफ्तार
आईएस से जुड़ने की कोशिश में नौ नाबालिग कश्मीरी गिरफ्तार
नई दिल्ली|आतंक सेप्रभावित जम्मू-कश्मीर में नौ नाबालिगों को इस्लामिक स्टेट्स आतंकी संगठन से जुड़ने के संदेह में गिरफ्तार किया गया है। इन सभी पर पत्थरबाजी करने, पेट्रोल बम फेंकने और इस्लामिक स्टेट्स आतंकी संगठन के झंडे लहराने जैसे आरोप भी हैं। फिलहाल इन्हें बाल सुधार गृह में रखा गया था।
प्राप्त जानकारी के मुताबिक इनमें से तीन लड़के हथियारों की ट्रेनिंग के लिए बॉर्डर पार कर पाकिस्तान जाने की तैयारी में थे। ये उत्तरी अफ्रीका से संचालित ‘अल हयात’ नाम के एक व्हाट्स एप ग्रुप से जुड़े थे। मीडिया रिपोर्ट्स के मुताबिक गुरुवार को हिरासत में लिये गये इन नाबालिगों की उम्र 15 से 17 साल के बीच है। गौरतलब है कि सेना और खुफिया एजेंसियां इस मुद्दे पर अपनी चिंता जाहिर कर चुकी है। घाटी के युवाओं में सोशल मीडिया के माध्यम से आतंकी संगठनों का दुष्प्रचार किया जा रहा है।
hin_Deva hin_Deva hin_Deva hin_Deva